b'\n_START_ARTICLE_\nJacobineren\n_START_PARAGRAPH_\nJacobineren (med undertitlen et Ugeskrift for alle Fransksindede) var et k\xc3\xb8benhavnsk tidsskrift der udkom 23. juni \xe2\x80\x93 25. juni 1796._NEWLINE_Bladet blev udgivet af boghandler Lorents Reistrup og trykt hos Matthias Seest. Det var et politisk blad, der \xc3\xa5benblyst st\xc3\xb8ttede den Franske Revolution og jakobinerne og var et organ for den ikke ubetydelige gruppe af overbeviste danske jakobinere og deres sympatis\xc3\xb8rer, som fandtes i K\xc3\xb8benhavn. I bladets andet nummer findes en hyldestartikel til digteren Malthe Conrad Bruun, som netop var flygtet fra Danmark til \xc3\xb8en Hven, pga. sagen mod ham for hans satiredigt Aristokraternes Catechismus._NEWLINE_Det blev annonceret at bladet ville udkomme 2 gange om ugen til 2 skilling pr. nummer, men bladet udkom kun i fire numre i alt. Det eneste overlevende eksemplar findes i Sor\xc3\xb8 Akademis bogsamling._NEWLINE_Rasmus Nyerup anmeldte bladet i tidsskriftet Minerva og skrev i den forbindelse at det "tegne[de] til at ville blive aldeles ubetydeligt."'